หุ้นปตท.สผ.พุ่ง2บาทรับข่าวเริ่มแหล่งผลิตในแคนาดา
ปตท.สผ.เริ่มผลิตแหล่งแคนนาดาแล้ว!หุ้นพุ่งรับข่าวดีปรับเพิ่ม 2 บาท
31 ม.ค. 2554

ปตท.สผ.เริ่มผลิตแหล่งแคนนาดาแล้ว!หุ้นพุ่งรับข่าวดีปรับเพิ่ม 2 บาท
นายอนนต์ สิริแสงทักษิณ ประธานเจ้าหน้าที่บริหารและกรรมการผู้จัดการใหญ่ บริษัทปตท.สำรวจและผลิตปิโตรเลียม(PTTEP)เปิดเผยว่า  ตามที่บริษัท ได้เข้าร่วมลงทุนในสัดส่วน  40  % ในโครงการแคนาดา ออยล์ แซนด์ เคเคดี (Oil Sands KaiKos Dehseh หรือ KKD) ซึ่งตั้งอยู่ในเมือง Athabasca รัฐ Alberta ประเทศแคนาดา โดย บริษัท Statoil เป็นผู้ดำเนินการ (Operator) และถือสัดส่วน 60 % นั้น ปัจจุบันโครงการแคนาดา ออยล์ แซนด์ เคเคดี ได้เริ่มดำเนินการผลิตแล้ว จากพื้นที่ Leismerและจะมีกำลังการผลิตช่วงแรกประมาณ 10,000 บาร์เรลต่อวัน โดยจะเพิ่มขึ้นเป็น 18,800 บาร์เรลต่อวัน ภายในระยะเวลาประมาณ 24 เดือน
ทั้งนี้โครงการแคนาดา ออยล์ แซนด์ เคเคดี ครอบคลุมพื้นที่ทั้งหมด 257,200 เอเคอร ์ประกอบด้วย 5 พื้นที่หลัก ได้แก่ Leismer, Corner, Thornbury, Hangingstone, และ South Leismer
ด้านราคาหุ้นPTTEPปรับตัวขึ้นมาซื้อขายที่ 160.50 บาทเพิ่มขึ้น2 บาทหรือ1.26% สวนทางดัชนีตลาดหลักทรัพย์ที่ดิ่งลงอีกครั้งโดยดัชนีลงมาซื้ขายที่ 967.78 จุดลดลง14.05 จุด